SLE-001407/2019Odgovor komisarja Vytenisa Andriukaitisav imenu Evropske komisije(5.6.2019)

Komisija v celoti priznava, da se potrošniki vse bolj zanimajo za dobro počutje živali in informacije o tem, kako se z živalmi ravna na kmetijah in v živinorejskih obratih, ter pozorno spremlja razvoj nacionalnih sistemov označevanja na podlagi dobrega počutja živali, kot so nemški sistem in drugi podobni nacionalni sistemi.

Leta 2012 je sprejela strategijo za dobro počutje živali[[1]](#footnote-1), ki se je zaključila leta 2018. Komisija zdaj začenja ocenjevanje te strategije. Eden od ciljev strategije je bil „zagotavljanje ustreznih informacij potrošnikom in javnosti“ o dobrem počutju živali. Glede na rezultate ocene bo Komisija razmislila, ali so potrebni nadaljnji ukrepi na tem področju.

Medtem z zanimanjem spremlja to vprašanje, da bi ugotovila, kako bi se lahko s sistemi označevanja na podlagi dobrega počutja živali bolje obveščali potrošniki in izboljšalo dobro počutje živali za proizvodnjo živil.

Hkrati pa je še posebej pozorna na to, da nacionalni sistemi ne bi ovirali trgovine in tako negativno vplivali na notranji trg.

1. Strategija Evropske unije za zaščito in dobro počutje živali 2012–2015 (COM(2012) 6 final). [↑](#footnote-ref-1)